钦定古今图书集成/明伦汇编/氏族典/第511卷 > 《廖用贤尚友录》 > 乐黄目
## 钦定古今图书集成/明伦汇编/氏族典/第511卷 > 《廖用贤尚友录》 > 乐黄目

按《宋史乐黄目传》：“黄目，字公礼，抚州宜黄人。淳化三
年，举进士，补伊阙尉，迁大理寺丞，知寿安县。咸平中，
召对，拜殿中丞，久之，直史馆，上颇嘉其好古。历度支
盐铁判官，迁太常博士，京西转运使，迁右谏议大夫，
权知开封府。五年代还，知审官院。数月，求外任，得知
亳州。卒，年五十六。录其子理国为卫尉寺丞，定国为”
大理评事。《黄目》兄黄裳，弟黄庭，黄裳孙滋，并进士及
第。黄裳、黄庭皆至太常博士。